Nils Brantzeg
Store norske leksikon,Språk og litteratur,Norsk og samisk litteratur,Norges litteratur 1900-1960
Nils Brantzeg var en norsk forfatter. Han var en tid sjømann og journalist, og deltok i den finsk-russiske krigen i 1939–1940. Han debuterte i 1940 med diktsamlingen Underveis, fulgt i 1941 av romanen Før sol går op.
Diktsamlingen Det ubeseirede hjertet (1950) er et uttrykk for etterkrigstidens skuffelse. Romanen Et ansikt i skyggen (1956) behandler en flyktnings tragiske skjebne i mellomkrigstidens Norge. I 1961 utkom diktsamlingen Vandringsmannens skygge og i 1964 Blant frender på Færøyene.Sammen med Heljar Mjøen redigerte han Norske skuespillerportretter (1969). Diktene Fugl vil jeg se utkom i 1970 og i 1975 et utvalg av hans lyrikk fra 1945–1975, Ord mellom oss. Les mer i Store norske leksikon lyrikk roman Vinterkrigen